Na temelju članka 3. Pravilnika o uvjetima i kriterijima stipendiranja studenata Grada Šibenika (“Službeni glasnik Grada Šibenika” broj 11/15 i 7/16) i članka 46. Statuta Grada Šibenika (“Službeni glasnik Grada Šibenika”, broj 8/10, 5/12, 2/13, 2/18, 8/18 – pročišćeni tekst i 2/20) gradonačelnik Grada Šibenika donosi

**O D L U K U**

**o broju i iznosu studentskih stipendija za**

**akademsku 2020./2021.godinu**

1. Sukladno Pravilniku o uvjetima i kriterijima stipendiranja studenata Grada Šibenika ("Službeni glasnik Grada Šibenika", broj 11/15 i 7/16), Grad Šibenik dodjeljuje ukupno 47 stipendija za studente s područja grada Šibenika
2. Visina stipendije iznosi 700,00 kuna mjesečno, a bit će isplaćivane za razdoblje od 1. listopada 2020. godine do 30. rujna 2021. godine.
3. Stipendije će biti dodijeljene po kategorijama za sljedeće vrste studija:

**a)** stipendije za studente prvih godina sveučilišnih preddiplomskih, integriranih i stručnih studija;

**b)** stipendije za studente prvih godina sveučilišnih diplomskih i specijalističkih diplomskih stručnih studija,

**c)** stipendije za studente viših godina sveučilišnih preddiplomskih, integriranih i stručnih studija, te sveučilišnih diplomskih i specijalističkih diplomskih stručnih studija

1. Sredstva za studentske stipendije osigurana su u Proračunu Grada Šibenika na pozicijama Razdjela: 003 - Upravni odjel za društvene djelatnosti, Program: 1012 Program tehničke kulture i znanosti, Aktivnost: 101201 Studentske stipendije.

KLASA: 602-04/20-01/01

URBROJ: 2182/01-05/1-20-1

Šibenik, 20. listopada 2020.

 GRADONAČELNIK

 Željko Burić, dr. med.,v.r.